Popola Demokratia Partio

La Popola Demokratia Partio (turke Halkların Demokratik Partisi (HDP), nordkurde Partiya Demokratîk a Gelan) estas por-malplimulto politika partio en Turkio. La partio ideologie estas ĝenerale maldekstra kaj specife agadas por partoprena demokratio, rekta demokratio, feminismo, malplimultaj rajtoj, junularaj rajtoj kaj egalrajtismo. Historieto La partio fondiĝis ekde 2012 el diversaj socialistaj, kurdaj kaj alie etnaj, verdulaj, feministaj kaj GLAT-aj partioj kaj organizaĵoj. En la nacia balotado de 2014, 268 HDP-kandidatoj de la tuta 550 estis virinoj. Konata kiel por-kurda kaj kontraŭkapitalisma partio, ĝi havas historion kun la Kurdistana Laborista Partio. La estraroj de la partioj estas kune en ofta kontakto kaj la nepino de Abdullah Öcalan estas HDP-parlamentkandidato. Interalie pro tio, la Partio de Justeco kaj Disvolviĝo de Recep Tayyip Erdoğan ĝisoste opozicias HDP.